Θερινοί Ολυμπιακοί Αγώνες 2024

Οι Θερινοί Ολυμπιακοί Αγώνες 2024 (γαλλικά : Les Jeux olympiques d'été de 2024), γνωστοί ως Αγώνες της 33ης Ολυμπιάδας (γαλλικά : Jeux de la XXXIIIe Olympiade) και ως Παρίσι 2024, θα είναι μία διεθνής αθλητική διοργάνωση που θα λάβει χώρα στο Παρίσι από τις 26 Ιουλίου έως τις 11 Αυγούστου 2024.

Έχοντας ήδη φιλοξενήσει τους Ολυμπιακούς Αγώνες του 1900 και του 1924, το Παρίσι θα γίνει η δεύτερη πόλη που θα έχει διοργανώσει Ολυμπιακούς Αγώνες τρεις φορές, μετά το Λονδίνο (1908, 1948, 2012). Το 2024 θα σηματοδοτήσει τα εκατό χρόνια από τους Θερινούς Ολυμπιακούς Αγώνες του 1924 και θα είναι οι έκτοι Ολυμπιακοί Αγώνες που θα φιλοξενηθούν στη Γαλλία (τρεις Θερινοί και τρεις Χειμερινοί Ολυμπιακοί Αγώνες).

Η διαδικασία για την επιλογή της διοργανώτριας πόλης αυτών των Αγώνων ξεκίνησε το 2015. Πέντε πόλεις υπέβαλλαν την υποψηφιότητά τους, αλλά το Αμβούργο, η Ρώμη και η Βουδαπέστη αποχώρησαν, αφήνοντας ως μοναδικούς αντιπάλους το Παρίσι και το Λος Άντζελες. Η πρόταση να εκλεγούν ταυτόχρονα οι διοργανώτριες χώρες των Ολυμπιακών Αγώνων του 2024 και του 2028 επικυρώθηκε κατά Σύνοδο της ΔΟΕ, που πραγματοποιήθηκε στη Λωζάννη στις 11 Ιουλίου 2017. Στις 31 Ιουλίου 2017, η ΔΟΕ αποφάσισε ότι το Παρίσι θα φιλοξενήσει τους Ολυμπιακούς Αγώνες του 2024 και το Λος Άντζελες θα φιλοξενήσει τους Ολυμπιακούς Αγώνες του 2028. Η επίσημη ανακοίνωση αυτής της απόφασης έγινε στην 131η Σύνοδο της ΔΟΕ στη Λίμα του Περού στις 13 Σεπτεμβρίου 2017.

Επιλογή διοργάνωσης

Διαδικασία υποψηφιοτήτων 
Ρώμη, Βουδαπέστη, Παρίσι, Λος Άντζελες και Αμβούργο ήταν οι πέντε υποψήφιες διοργανώτριες πόλεις. Ωστόσο έγιναν αποχωρήσεις, με την πολιτική αβεβαιότητα και το κόστος να αναφέρονται ως αποτρεπτικοί παράγοντες για την υποβολή των υποψηφιοτήτων των πόλεων. Το Αμβούργο αποσύρθηκε στις 29 Νοεμβρίου 2015 μετά τη διεξαγωγή δημοψηφίσματος. Η Ρώμη απέσυρε την υποψηφιότητά της στις 21 Σεπτεμβρίου 2016 αναφέροντας ως αιτία τις δημοσιονομικές δυσκολίες. Η Βουδαπέστη απέσυρε την υποψηφιότητά της στις 22 Φεβρουαρίου 2017 μετά την ψηφοφορία κατά της διοργάνωσης των Αγώνων που πραγματοποιήθηκε και που συγκέντρωσε περισσότερες υπογραφές από το αναμενόμενο, κάτι που ήταν μεγαλύτερης ισχύς από ότι ένα απλό δημοψήφισμα.

Μετά από αυτές τις αποχωρήσεις, η εκτελεστική επιτροπή της ΔΟΕ συναντήθηκε στη Λωζάννη της Ελβετίας στις 9 Ιουνίου 2017 για να συζητήσει τις διαδικασίες ανάθεσης των ΟΑ του 2024 και του 2028. Η ΔΟΕ ανακοίνωσε επίσημα την ταυτόχρονη εκλογή των διοργανωτών των Θερινών Ολυμπιακών Αγώνων του 2024 και του 2028 μέσα στο 2017, πρόταση που εγκρίθηκε από την έκτακτη Σύνοδο της ΔΟΕ στις 11 Ιουλίου 2017 στη Λωζάννη. Η ΔΟΕ εφάρμοσε μια διαδικασία κατά την οποία οι επιτροπές του Παρισιού και του Λος Άντζελες συναντήθηκαν με τη ΔΟΕ για να συζητήσουν ποιος θα φιλοξενούσε τους Αγώνες το 2024 και ποιος τους Αγώνες το 2028 και εάν θα μπορούσαν να επιλεγούν και οι δυο οικοδέσποινες πόλεις ταυτόχρονα.

Μετά την απόφαση να ανακοινωθούν μαζί οι Ολυμπιακοί Αγώνες του 2024 και του 2028, το Παρίσι θεωρήθηκε ο καλύτερος οικοδεσπότης για τους Θερινούς Αγώνες του 2024. Στις 31 Ιουλίου 2017 η ΔΟΕ ανακοίνωσε ότι το Λος Άντζελες ήταν ο μοναδικός υποψήφιος για τους Θερινούς Αγώνες του 2028, επιτρέποντας στο Παρίσι να επιβεβαιωθεί ως η οικοδέσποινα πόλη των Αγώνων του 2024. Και οι δυο αποφάσεις επικυρώθηκαν κατά την 131η Σύνοδο της ΔΟΕ στις 13 Σεπτεμβρίου 2017.

Εκλογή Διοργανώτριας Χώρας 
Το Παρίσι εξελέγη ως η διοργανώτρια πόλη στις 13 Σεπτεμβρίου 2017 στην 131η Σύνοδο της ΔΟΕ στη Λίμα του Περού. Τα δυο μέλη της γαλλικής πλευράς της ΔΟΕ, Γκάϊ Ντρουτ και Τόνυ Εστανγκέ, δεν μπορούσαν να ψηφίσουν σύμφωνα με τους κανόνες του Ολυμπιακού Καταστατικού.

Αθλήματα 
Το 2007 η ΔΟΕ καθιέρωσε την έννοια των Ολυμπιακών Αγώνων που περιλαμβάνει 28 αθλήματα : 25 αγωνιστικά αθλήματα και 3 επιπλέον αθλήματα για κάθε ατομικό αγώνισμα. Στις 28 Σεπτεμβρίου 2013 η ΔΟΕ πρόσθεσε την πάλη στο πρόγραμμα των Θερινών Ολυμπιακών Αγώνων του 2020 και του 2024, η οποία αντιπροσωπεύει ένα από τα πρόσθετα αθλήματα. Η FILA (γνωστή ως United World Wrestling) άλλαξε τις κατηγορίες της ελληνορωμαϊκής πάλης των ανδρών και μειώθηκε στις 6 κατηγορίες ώστε να προστεθούν περισσότερα βάρη για τις γυναίκες. Ωστόσο, τον Αύγουστο του 2016, η ΔΟΕ πρόσθεσε πέντε νέα αθλήματα στους Θερινούς Ολυμπιακούς Αγώνες του 2020, με την προοπτική να αξιολογεί ξεχωριστά τα ήδη υφιστάμενα 28 αγωνίσματα. Στην 131η Σύνοδο της ΔΟΕ τον Σεπτέμβριο 2017, η ΔΟΕ επικύρωσε τα 28 αθλήματα του ολυμπιακού προγράμματος του Ρίο 2016 για το Παρίσι 2024 και προσκάλεσε την οργανωτική επιτροπή του Παρισιού να υποβάλλει μέχρι πέντε επιπλέον αθλήματα για αξιολόγηση.

Τον Αύγουστο 2017, η οργανωτική επιτροπή του Παρισιού ανακοίνωσε ότι θα προχωρούσε σε συζητήσεις με τη ΔΟΕ και με οργανισμούς esports για να εισαγάγουν τα video games το 2024. Ωστόσο, τον Ιούλιο 2018, η ΔΟΕ επιβεβαίωσε ότι τα esports δεν θα εισάγονταν στους Ολυμπιακούς Αγώνες του 2024.

Στις 21 Φεβρουαρίου 2019, η οργανωτική επιτροπή του Παρισιού ανακοίνωσε ότι θα πρότεινε το break dance ως νέο άθλημα μαζί με το σέρφινγκ, την ορειβασία και το σκέιτμπορντ, τα οποία θα κάνουν την πρώτη τους εμφάνιση στους Θερινούς Ολυμπιακούς Αγώνες του 2020. Τον Ιούνιο, το break dance επικυρώθηκε. Στην 134η Σύνοδο της ΔΟΕ στη Λωζάνη της Ελβετίας, τα μέλη της ΔΟΕ επικύρωσαν και τα τέσσερα αθλήματα για τους Ολυμπιακούς Αγώνες του 2024 ενώ απομένει η επικύρωσή τους από το εκτελεστικό σώμα της ΔΟΕ τον Δεκέμβριο 2020.

Το πρόγραμμα των Θερινών Ολυμπιακών Αγώνων του 2024 αναμένεται να περιλαμβάνει 28 αθλήματα και 319 διοργανώσεις, αν και αυτό ενδέχεται να αλλάξει αναφορικά με την επικύρωση των επιπλέον αθλημάτων από τη ΔΟΕ. Ο αριθμός των εκδηλώσεων σε κάθε άθλημα σημειώνεται μέσα σε παρένθεση :

 Αθλήματα στο νερό
 
 
 
 
 
 
 
 
 Μπάσκετ (2)
 3x3 μπάσκετ (2)
 
 
 
 Σλάλομ (4)
 Sprint (12)
 
 BMX freestyle (2)
 BMX racing (2)
 Mountain biking (2)
 Road (4)
 Track (12)

 Dressage (2)
 Eventing (2)
 Jumping (2)
 
 
 
 
 
 Artistic (14)
 Ρυθμική (2)
 Τραμπολίνο (2)
 
 
 
 
 
 
 
 
 
 
 
 
 
 
 
 Βόλεϊ (indoor) (2)
 Μπητς βόλεϊ (2)
 
 
 Freestyle (12)
 Ελληνορωμαϊκή (6)

Χώροι υποδοχής 
Οι περισσότερες εκδηλώσεις θα πραγματοποιηθούν μέσα και στα περίχωρα του Παρισιού, συμπεριλαμβανομένων των προαστίων Saint-Denis, Le Bourget, Ναντέρ, Βερσαλλίες, Vaires-sur-Marne που βρίσκονται ακριβώς έξω από τα όρια της πόλης του Παρισιού. Η κωπηλασία και το σέρφινγκ θα πραγματοποιηθούν στη Μασσαλία και στο Teahupo'ο αντίστοιχα. Το ποδόσφαιρο θα φιλοξενηθεί σε διάφορες πόλεις σε όλη τη Γαλλία.

Παρίσι 

Σημειώσεις

Περίχωρα Παρισιού

Βερσαλλίες

Άλλοι χώροι υποδοχής

Μη διαγωνιστικοί χώροι

Provisional football venues

 Stade Vélodrome, 67,394, Μασσαλία, (3 preliminaries, προημιτελικοί, ημιτελικοί των ανδρών)
 Parc Olympique Lyonnais, 59,186, Λυόν, (3 preliminaries, προημιτελικοί των ανδρών, ημιτελικοί των γυναικών, η τρίτη θέση των ανδρών)
 Stade Pierre-Mauroy, 50,157, Λιλ, (3 preliminaries, προημιτελικοί των γυναικών, ημιτελικοί των ανδρών, η τρίτη θέση των γυναικών)
 Parc des Princes, 48,583, Παρίσι (4 preliminaries, προημιτελικοί, τελικοί)
 Stade Matmut Atlantique, 42,115, Μπορντώ, (3 preliminaries, προημιτελικοί, ημιτελικός γυναικών)
 Stade Geoffroy-Guichard, 41,965, Saint-Étienne, (8 preliminaries)
 Stade de la Beaujoire, 35,322, Νάντ, (8 preliminaries)
 Allianz Riviera, 35,624, Νίκαια, (8 preliminaries)
 Stadium Municipal, 33,150, Τουλούζη, (8 preliminaries)

Ολυμπιακές Επιτροπές των συμμετεχουσών χωρών 
Στις 9 Δεκεμβρίου 2019, ο Παγκόσμιος Οργανισμός Αντι-Ντόπινγκ απέκλεισε τη Ρωσία από όλες τις διεθνείς αθλητικές διοργανώσεις για τέσσερα χρόνια, μετά την ανακάλυψη ότι η ρωσική κυβέρνηση είχε αλλοιώσει τα εργαστηριακά δεδομένα που παρείχε στον Παγκόσμιο Οργανισμό Αντι-Ντόπινγκ τον Ιανουάριο 2019 ως προϋπόθεση για την επαναφορά της χώρας στις αθλητικές διοργανώσεις. Στους Χειμερινούς Ολυμπιακούς Αγώνες 2018, ο Παγκόσμιος Οργανισμός Αντι-Ντόπινγκ επέτρεψε στους Ρώσους αθλητές που ήταν καθαροί να αγωνιστούν ως ανεξάρτητοι αθλητές. Ο υπεύθυνος της επιτροπής αξιολόγησης του Παγκόσμιου Οργανισμού Αντι-Ντόπινγκ Jonathan Taylor δήλωσε ότι η ΔΟΕ δεν θα μπορούσε ξανά να χρησιμοποιήσει τον όρο "Ολυμπιακοί Αθλητές από τη Ρωσία" όπως είχε κάνει το 2018, δίνοντας έμφαση στο γεγονός ότι οι καθαροί αθλητές της Ρωσίας δεν θα δηλώνονται ότι εκπροσωπούν τη χώρα.

Ανησυχίες και αντιπαραθέσεις

Πρόσκληση για κατάργηση της χιτζάμπ 
Τον Φεβρουάριο 2019, μια γαλλική φεμινιστική ομάδα κάλεσε τους διοργανωτές των Ολυμπιακών και των Παραολυμπιακών Αγώνων στο Παρίσι να καταργήσουν τη χιτζάμπ και άλλα στοιχεία ισλαμικής ενδυμασίας κατά τη διάρκεια των Αγώνων προκειμένου να μπορέσουν οι μουσουλμάνες αθλήτριες να διαγωνιστούν, μακριά από θρησκευτικές απαγορεύσεις. Η Annie Sugier, σημαντικό μέλος της ομάδας, υπογράμμισε πως το Ολυμπιακό Καταστατικό αναφέρει ότι κανένα είδος "θρησκευτικής προπαγάνδας" δεν επιτρέπεται σε οποιουσδήποτε αθλητικούς χώρους ή άλλες περιοχές. Το 2010, η γαλλική κυβέρνηση ψήφισε νόμο με τον οποίο καταργούνταν η πλήρης κάλυψη του προσώπου σε δημόσιους χώρους, επιβάλλοντας πρόστιμα σε όσους δεν τηρούσαν τον νόμο. Ο νόμος αυτός προκάλεσε σοβαρές αντιπαραθέσεις και αμφισβητήθηκε από το Ευρωπαϊκό Δικαστήριο των Ανθρωπίνων Δικαιωμάτων, το οποίο αποφάσισε την κατάργηση του εν λόγω νόμου το 2014. Παρά την απαγόρευση του Ευρωπαϊκού Δικαστηρίου Ανθρωπίνων Δικαιωμάτων, τον Οκτώβριο 2018 το Συμβούλιο των Ανθρωπίνων Δικαιωμάτων του ΟΗΕ αποφάσισε ότι ο συγκεκριμένος νόμος παραβίαζε τα ανθρώπινα δικαιώματα καθώς οι Μουσουλμάνες κινδύνευαν να κλειστούν στα σπίτια τους.

Σπόνσορες

Τηλεοπτική μετάδοση
Στη Γαλλία, τα δικαιώματα προβολής των Θερινών Ολυμπιακών Αγώνων 2024 έχει λάβει το κανάλι Discovery Inc. μέσω του Eurosport.

Αυτοί θα είναι οι τελευταίοι Ολυμπιακοί Αγώνες που θα προβληθούν από το SBS στη Βόρεια και τη Νότια Κορέα, με το JTBC να ισχυρίζεται ότι θα αναλάβει την προβολή Αγώνων με τους Χειμερινούς Ολυμπιακούς Αγώνες 2026.

 – APMTV
Ασία – Dentsu (τα δικαιώματα θα πουληθούν σε τοπικούς ραδιοτηλεοπτικούς σταθμούς)
 – RTBF, VRT
 – Grupo Globo
 – CBC/Radio-Canada, TSN, RDS
 – CCTV
 - ΕΡΤ
 – Eurosport (ορισμένα δικαιώματα θα πουληθούν σε τοπικούς ραδιοτηλεοπτικούς σταθμούς)
 – Yle
 – France Télévisions
 – ARD, ZDF
 – MTVA
 – Japan Consortium
 – RTK
Λατινική Αμερική – América Móvil
MENA – beIN Sports
 – Sky Television
 – SBS
Pacific Islands: – Sky Television
 – SABC, SuperSport
 – SBS
Sub-Saharan Africa – Econet Media, Infront Sports & Media, SuperSport
 – BBC
 – NBCUniversal

 – Περιλαμβάνονται τα εξής έθνη : Cook Islands, Νησιά Φίτζι, Νησιά Κιριμπάτι, Νησιά Μάρσαλ, Federated States of Micronesia, Nauru, Niue, Palau, Σαμόα, Solomon Islands, Tonga, Τουβαλού και Βανουάτου.

Παραπομπές

Εξωτερικοί σύνδεσμοι
Επίσημη ιστοσελίδα αγώνων

Εξωτερικοί σύνδεσμοι 
Παρίσι 2024
Παρίσι 2024 (ΔΟΕ)

 
 

Μελλοντικά γεγονότα